Dziá mə́bɛ́d. Éyɔŋ Ǹtondôbə ǎ dûgan ai miǹkóm yā Síon, bí ngábə́ hə anə́ á bīyə́yə̄m. 2O ndzí naa, anyu á ngábə́ bía ǹdzyéán ai loe á lúdútú, oyə́m wáán ó lɔ́ŋɔ oyéngá miǹtag míé; bə́ ngakə hḿ bákɔ̄bɔ̄ á mińnǎm məyɔŋ, bɔ́ nâ: “Ású dábán Ǹtondôbə ǎ bɔ̄ biyə̌ŋ bí mam !” 3Owé ! Biyə̌ŋ bí mam ḿbyā á fɔ́ɔ́ Ńtondôbə á ngábɔ bíā, bǐ ngábə́ miǹtag. 4Ǎ Ńtondôbə, dúgán zu ai miǹkóm myáán, anə́ áswé yā lásuan á Négev. 5Ényɔ́ á ngābɛ mvɔŋ ai bibə́ge á mís a kwé á miǹtag étē ! 6A kə, a kələ a yón, a bəgə́ ńkǔd mvɔŋ. Ai mədúgan ná, ǎ ngadúgan ai miǹtag, a bəgə́ mə̄kwé bídí.